armvectores/hy_wikipedia_2023 huggingface dataset:
Գրիգորոսովո

Գրիգորոսովո (ուկրաիներեն՝ Григоросове), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1819 թվականին։
2001 թվականի տվյալներով Գրիգորոսովո գյուղում բնակվում էր 3 մարդ։ Բնակավայրը զբաղեցնում է 0,036 կմ² տարածք։ Բնակչության խտությունը կազմում էր 83,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասաս դե Սեստո

Ասաս դե Սեստո (իսպ.՝ Hazas de Cesto), մունիցիպալիտետ Իսպանիայի Կանտաբրիա ինքնավար համայնքի համանում նահանգի Տրասմերա շրջանում։ Զբաղեցնում է 21,9 կմ² մակերես։ Բնակչությունը կազմում է 1484 մարդ (2010 թվական)։


== Բնակավայրեր ==
Բերանգա - Մայրաքաղաք։ Սանտանդերայից 35 կմ հեռավորությամբ գտնվող փոքր քաղաք։ 2009 թվականի տվյալներով այստեղ ապրում է 886 մարդ։ Տեղի տեսարժան վայրերից են Լոս Կորոս պալատը, Սան Կիպրինո դե Բերանգա եկեղեցին, Սան Մատեո մատուռը, Վիլյա ընտանիքի տուն-պալատը։
Ասաս դե Սեստո - բնակավայր Բերանգայից 2 կմ հեռավորության վրա։ 2004 թվականին բնակչությունը կազմել է 430 մարդ։ Տեսարժան վայրերից են Սուրբ Կույս Մարիա եկեղեցին (16-19-րդ դարեր) և Վիլյա-Վեռնա պալատը։
Պրավես - բնակավայր Բերանգայից 2 կմ հեռավորության վրա։ Բնակչությունը կազմում է 111 մարդ (2008)։


== Բնակչության թիվ ==
20-րդ դարի կեսերից սկսած նկատվել է բնակչության թվի նվազում։ Իրավիճակը փոփոխվել է միայն 21-րդ դարի սկզբին, իսկ 2011 թվականին բնակչությունը դարձել է 1516 մարդ։


== Վարչակազմ ==


== Ծանոթագրություններ ==
Ստարիչյոկ

Ստարիչյոկ (ռուս.՝ Старичёк), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 62 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  19070000112120000016810


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լինևկա (գյուղ, Ռոժիշչեի շրջան)

Անվան այլ կիրառումների համար տե՛ս՝ ԼինևկաԼինևկա (ուկրաիներեն՝ Линівка), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1870 թվականին։
2001 թվականի տվյալներով Լինևկա գյուղում բնակվում էր 81 մարդ։ Բնակավայրը զբաղեցնում է 0,266 կմ² տարածք։ Բնակչության խտությունը կազմում էր 304,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էշկեդար

Էշկեդար, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Չիֆտլիկ գյուղաքաղաքից հյուսիս՝ փոքրիկ գետակի ափին։
XX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կուրգակ

Կուրգակ (ռուս.՝ Кургак, բաշկիրերեն՝ Көркәк), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաբուլ (գետ)

Քաբուլ (փուշթու՝  և դարի՝ کابل), արևելյան Աֆղանստանի գլխավոր գետը, Ինդի աջ վտակը։ Վերին հատվածներում կոչվում է Մայդանրուդ, Լալանդար։
Երկարությունը 460 կմ է։ Ավազանի տարածքը մոտ 75000 կմ² է։ Ծագում է Հինդուկուշի հարավային լանջերին, Ունայ և Հիրշան գետերի միացման արդյունքում։ Գլխավոր վտակը Փանջշիրն է։ Հոսում է Քաբուլով, Ջալիլաբադով և Փեշավարով։ Տարվա մեծ մասը ջուրը փոքր հոսք ունի, միայն ամռանը հորդանում է պայմանավորված հալոցքներով։ Նավարկելի է ավելի քան 120 կմ-ը։  Օգտագործվում է ոռոգման համար։
Վտակներ՝ Կունար, Փանջշիր։
Աֆղանստանում գետի վրա կառուցված են մի շարք հիդրոէլեկտրակայաններ՝ Նաղլու  ՀԷԿ, Դարունտա  ՀԷԿ, Սուրոբի  ՀԷԿ։ Պակիստանում գետի վրա 243 ՄՎտ հզորությամբ հիդրոէլեկտրակայան է կառուցվել՝ Վարսակ ՀԷԿ։


== Պատկերասրահ ==

		
		
		
		
		
		
		
		


== Ծանոթագրություններ ==
Շիբենիկ Կնին

Շիբենիկ Կնին (խորվ.՝ Šibensko-kninska županija), ժուպանություն, որը գտնվում է Խորվաթիայի հարավում՝ Բալկանյան թերակղզու վրա։
Վարչական կենտրոնը Շիբենիկն է, որը նաև երկրամասի խոշրագույն քաղաքն է՝ ավելի քան 37 000 մարդ բնակչությամբ։
Շիբենիկ Կնինի ժուպանությունը գտնվում է Ադրիատիկ ծովի ափին՝ Բոսնիա և Հերցեգովինայի հետ ցամաքային սահմանի մոտ։


== Աշխարհագրություն ==
Շիբենիկ Կնինը տարածքով իններորդ ամենախոշոր վարչա-տարածքային միավորն է Խորվաթիայում (զբաղեցնում է 2984 կմ² տարածք)։
Ափամերձ գոտիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Բոսնիա և Հերցեգովինայի սահմանամեձ գոտում կլիման ցածրալեռնային է։
Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 24 °C սնդիկի սյուն։ Բնութագրական են մեղմ ձմեռները՝ առատ տեղումներով։
Հունվարյան միջին ջերմաստիճանը կազմում է 5 °C:


== Բնակչություն ==
Ըստ 2011 թվականի մարդահամարի տվյալների՝ Շիբենիկ Կնինի բնակչությունը կազմում է 109 375 մարդ։
Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 88,44 %-ը։
Մյուս խոշոր ազգային փոքրամասնություններն են սերբերը (9,06 %)։


== Տե՛ս նաև ==
Խորվաթիայի վարչական բաժանում
Ադրիատիկ ծով


== Ծանոթագրություններ ==
Աֆանասի Կրասովսկի

Աֆանասի Իվանի Կրասովսկի (ռուս.՝ Афана́сий Ива́нович Красо́вский, հունվարի 17 (28), 1781, Լեբեդինսկի շրջան, Kharkov Viceroyalty, Ռուսական կայսրություն - մայիսի 18 (30), 1843, Կիև, Կիևի նահանգ, Ռուսական կայսրություն), ռուս գեներալ-լեյտենանտ։


== Մարտական ուղի ==
Մասնակցել է Ֆրանսիայի դեմ 1805-1807 թվականների, 1806-1812 թվականների ռուս-թուրքական, 1812 թվականի հայրենական պատերազմներին և 1813-1814 թվականների ռուսական բանակի արտասահմանյան արշավանքներին։ 1826 թվականին նշանակվել է Առանձին Կովկասյան կորպուսի 20-րդ դիվիզիայի հրամանատար և մասնակցել 1826-1828 թվականների ռուս-պարսկական պատերազմին։ Աչքի է ընկել Օշականի ճակատամարտում, Սարդարապատի և Երևանի բերդերի գրավման ժամանակ։ 1827 թվականին նշանակվել է Երևանի ժամանակավոր վարչության, 1828 թվականին՝ Հայկական մարզի (1828-1840) պետ, բայց շուտով ազատվել է պաշտոնից Ի. Պասկևիչի խարդավանքներով։ Աֆանասի Կրասովսկին մոտ էր կանգնած հայկական շրջաններին, հատկապես Ներսես Աշտարակեցուն։
Հիրիկ ցանցանման

Հիրիկ ցանցանման (լատ.՝ Iris reticulatum), հիրիկազգիների ընտանիքին պատկանող բազմամյա բույս։


== Նկարագրություն ==
Բազմամյա բույս է։ Ի տարբերություն այլ հիրիկների՝ կոճղարմատների փոխարեն ունի սոխարմատներ։ Տերևները կանաչ են, ուղղաձիգ, նեղ-գծանման, չորս անկյունանի, իսկ երկարությամբ գերազանցում է ծաղկակիր ցողունին։ Ծաղիկապատը վառ մանուշակագույն է, հանդիպում է նաև երկնագույն կամ կարմրամանուշակագույն։
Ծաղկում է մարտ-ապրիլին։


== Տարածում ==
Հանդիպում է Եղվարդում, Ավանում, Սևանում, Ջրվեժում, Գողթում, Գեղարդում և Արարատյան դաշտի նախալեռնային շրջաններում։


== Աճման պայմաններ ==
Ցանցանման հիրիկը պահանջկոտ չէ աճման պայմանների նկատմամբ։ Լուսասեր է, սակայն աճում է նաև ստվերոտ վայրերում, բավականին ցրտադիմացկուն և շոգադիմացկուն է։ Լավ է աճում սննդանյութերով աղքատ, քարքարոտ, թեթև ավազային հողերում։


== Նշանակություն ==
Օգտագործվում է հիմնականում ծաղկադեկորատիվ ձևավորումների՝ քարապարտեզների, ալպինարիաների, ծաղկային օջախների ձևավորման համար։


== Գրականություն ==
Լ. Վ. Հարությունյան «Քո շրջապատի ծաղիկները»
"Iris reticulata M.Bieb. is an accepted name". theplantlist.org (The Plant List). 23 March 2013. Retrieved 28 March 2015.
Մաքս Բեքման

Մաքս Բեքման (գերմ.՝ Max Beckmann), (փետրվարի 27, 1884(1884-02-27)[…], Լայպցիգ, Սաքսոնիայի թագավորություն, Գերմանական ռայխ - դեկտեմբերի 27, 1950(1950-12-27)[…], Նյու Յորք, Նյու Յորք, ԱՄՆ), գերմանացի նկարիչ, 20-րդ դարի միջպատերազմյան շրջանի խոշոր վարպետ, դիմանկարիչ։


== Կենսագրություն ==
Գեղանկարչություն է սովորել Վայմարում, ապա տեղափոխվել է Բեռլին։ Առաջին համաշխարհային պատերազմի ժամանակ աշխատել է հոսպիտալում։ Հետաքրքրվել է միստիկայով և թեոսոֆիայով։ Մեծ ճանաչման է հասել Վայմարյան հանրապետության ժամանակաշրջանում։ 1927 թվականին Գերմանական արվեստ անվանակարգում ստացել է Կայսրական պատվավոր մրցանակ և Դյուսելդորֆի ոսկե մեդալ։ 1925 թվականից դասավանդել է Շտեդելի գեղարվեստի ինստիտուտում։ 1933 թվականին նացիստական իշխանության կողմից վտարվում է ինստիտուտից և զրկվում դասավանդման հնարավորությունից։ Բեքմանի մոտ 500 աշխատանք հանվում են Գերմանիայի թանգարաններից՝ ցածրաճաշակ արվեստի (անգլ.՝ Degenerate art) որակավորում ստանալով։ Նկարիչը 1937 թվականին կնոջ հետ տեղափոխվում է Ամստերդամ, սակայն նացիստները այստեղ էլ հանգիստ չեն թողնում նրան. 1944 թվականին նա հազիվ է փախչում նրանց հետապնդումներից՝ ինֆարկտ ստանալով։ 1947 թվականին Բեքմանը կնոջ հետ տեղափոխվում է ԱՄՆ։ Չնայած կարճ ժամանակ է եղել ԱՄՆ-ում, սակայն հասցրել է մեծ ազդեցություն թողնել ամերիկյան արվեստի վրա։


== Ստեղծագործություն ==
1920-ական թվականների նկարչական ոճից Բեքմանը 1930-ական թվականներին անցնում է ողբերգական էքսպրեսիոնիզմի ոճին. նրա արվեստը աղերսներ է դրսևորում Բոսխի, Բրեյգելի, Գրունեվալդի, Ռեմբրանդտի, Պոլ Սեզանի, Վան Գոգի ստեղծագործությունների հետ։
Բեքմանը նկարազարդել է Նոր կտակարանը, Գյոթեի «Ֆաուստը», Ֆ. Դոստոևսկու «Գրառումներ մեռյալ տնից» ստեղծագործությունները։


== Ժառանգություն ==
Մաքս Բեքմանի գեղանկարչական և գրաֆիկական աշխատանքները ցուցադրված են աշխարհի խոշորագույն թանգարաններում՝ Նյու Յորքի ժամանակակից արվեստի թանգարանում (MoMA), Փարիզի Պոմպիդու կենտրոնում, Լոնդոնի Թեյթում, Էրմիտաժում, նաև Իտալիայում, Իսպանիայում, Նիդեռլանդներում։


== Արխիվային հրապարակումներ ==
Aufsätze. München: Bayerische Staatsgemäldesammlungen, Max Beckmann Archiv, 2002
Beiträge 2002. München: Bayerische Staatsgemäldesammlungen, Max Beckmann Archiv, 2003
Beiträge 2004—2005. München: Max Beckmann Archiv, 2006


== Ծանոթագրություններ ==


== Գրականություն ==
Belting H. Max Beckmann: tradition as a problem in modern art. New York : Timken Publishers, 1989
Beckett W. Max Beckmann and the self. Munich; New York: Prestel, 1997
Reimertz St. Max Beckmann: Biographie. München: Luchterhand, 2003


== Արտաքին հղումներ ==
Բեքմանի գործերը աշխարհի տարբեր թանգարաններում
Առցանց պատկերասրահ
Բեքմանի արխիվի կայք
Ռմբակոծություններից զոհված մոսկվացիների հիշատակին (քանդակ)

«Ռմբակոծություններից զոհված մոսկվացիների հիշատակին» (ռուս.՝ «Москвичам, погибшим при бомбёжках», նախկին անվանումը՝ «Ռուսական ձմեռ», ռուս.՝ «Русская зима»), Ռուսաստանի Դաշնության մայրաքաղաք Մոսկվայի տեսարժան վայրերից մեկը, որը 1960 թվականին տեղադրվել է Խավսկայա փողոցում։


== Պատմություն ==
1941 թվականի աշնանը ֆաշիստական ինքնաթիռների առջև խնդիր էր դրվել ոչնչացնելու Մոսկվա քաղաքի  ռազմավարական կարևոր որոշ օբյեկտներ՝ Շուխովի աշտարակը և Գնդառանցքակալների գործարանը։ Գործողությունն իրականացնելիս արկերից մեկն ընկավ Խավսկայա փողոցի շրջանում, որտեղ այդ ժամանակ ընթանում էր ռմբապաստարանների շինարարություն։ Ռումբի ընկնելու վայրի անմիջական հարևանությամբ գտնվող բոլոր անձինք զոհվեցին, իսկ առաջացած ռմբաձագարը դարձավ յուրօրինակ եղբայրական գերեզման, քանի որ զոհվածների մարմինները ուժեղ հարվածից չէին պահպանվել։
1958 թվականին ուկրաինացի քանդակագործ, ճարտարապետ, վերականգնող և Ուկրաինայի արվեստի վաստակավոր գործիչ Լև Դավիդովիչ Մուրավինը ստեղծեց գրանիտե հորինվածք, որը սկզբնապես կոչվում էր «Ռուսական ձմեռ»։ Հետագայում քանդակը վերանվանվեց, ինչի մասին վկայում է 2009 թվականին նրա պատվանդանի վրա փակցված ցուցանակը. «Ռմբակոծություններից զոհված մոսկվացիների հիշատակին»։ Նոր անվանումը կապված է Ուկրաինայի որոշման հետ, որով հուշարձանը ներկայացվում է որպես նվեր Մոսկվային՝ ի հիշատակ Հայրենական մեծ պատերազմի իրադարձությունների։ Նաև համարվում է, որ հուշարձանը պատերազմում զոհված մայրերի ու երեխաների խորհրդանիշն է։
Հուշարձանը տեղադրվել է 1960 թվականին ռմբաձագարի տեղում ստեղծված պուրակում։ Բազմահարկ բնակելի շենքերի շինարարության ժամանակ քանդակը ժամանակավորապես տարհանվել է, իսկ աշխատանքների ավարտից հետո կրկին վերադարձվել։


== Նկարագրություն ==
«Ռուսական ձմեռ» կամ «Ռմբակոծություններից զոհված մոսկվացիների հիշատակին» գրանիտե հորինվածքը պատկերում է փոքրիկ երեխան գրկին նստած մորը։ Նրանք ձմեռային տաք հագուստներով են, ինչն էլ, ամենայն հավանականությամբ, հուշարձանի սկզբնական անվանման պատճառ է հանդիսացել։ Տարիներ առաջ քանդակը դարձել է վանդալության զոհ. մոր դեմքն այլանդակվել էր։ Հետագայում այն վերականգնվել է։


== Ծանոթագրություններ ==
922

922 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 922 թվականն է, 
X դարի 22-րդ տարին։


== Դեպքեր ==


== Ծնունդներ ==


== Մահեր ==
Ստավնիցա

Ստավնիցա (ուկրաիներեն՝ Ставниця), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Ստավնիցա գյուղում բնակվում էր 1 121 մարդ։ Բնակավայրը զբաղեցնում է 2918 կմ² տարածք։ Բնակչության խտությունը կազմում էր 384,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաղդերեսի

Բաղդերեսի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դիրան Թավիջյան

Դիրան Գարաբեթի Թավիջյան (փետրվարի 18, 1977(1977-02-18), Սկոպիե, Մակեդոնիայի Սոցիալիստական Հանրապետություն, ՀՍՖՀ), հայազգի դաշնակահար։


== Կենսագրություն ==
Դիրան Թավիջյանը ծնվել է 1977 թվականի փետրվարի 18-ին, Մակեդոնիայի մայրաքաղաք Սկոպիեում։ Թմբկահար Գարաբեթ Թավիջյանի որդին է և թմբկահար Գարո Թավիջյանի եղբայրը, ում հետ հանդես է գալիս որպես «Թավիջյան եղբայրներ» դուետով։ 6 տարեկան հասակից հաճախել է երաժշտական դպրոցի դաշնամուրի դասարան։ Սովորել է դաշնամուր և հարվածային գործիքներ, հետաքրքրվել է ջազ երաժշտությամբ։
1995 թվականից աշխատել և նվագել է հոր հիմնադրած «Garo & Paramecium» խմբում, որտեղից սկսել է երաժշտական գործունեությունը՝ որպես դաշնակահար, երգահան, գործիքավորող։ Խմբի շրջանակներում ունեցել է ավելի քան 400 համերգային շրջագայություն ամբողջ Եվրոպայով, համագործակցել և ելույթ է ունեցել այնպիսի երաժիշտների հետ, ինչպիսիք են Ջո Զավինուլը, Բրանֆորդ Մարսալիսը, ՄքՔոյ Թայները, Բլյուզ Բրադրզ և այլք։ Գերմանիա, Իտալիա, Հունաստան, Բուլղարիա, Ավստրիա, Էստոնիա, Խորվաթիա, Լեհաստան, Հարավսլավիա և այլ երկրներում մասնակցել է բազմաթիվ միջազգային ջազ փառատոների։
Հեղինակել է նաև ֆիլմերի երաժշտություն, որոնցից է ամերիկյան «Կյանքի տատանումներ» («Variations of Life») գեղարվեստական ֆիլմը։ Որպես գործիքավորող աշխատել է բազմաթիվ հանրահայտ փոփ-երգիչների հետ և երաժշտական նախագծերի շրջանակներում։ Արժանացել է մի շարք մրցանակների, այդ թվում՝ 2002 թվականին Մակեդոնիայի մշակույթի նախարարության «Անկախ արտիստ» կոչման։ «Թավիջյան եղբայրներ»-ով ձայնագրել է «Tavitjan Brothers Trio» սկավառակը, որը Մեծ Բրիտանիայի «Սոնի» միջազգային երաժշտական մրցույթի ժամանակ արժանացել է 1-ին մրցանակին։ Եղբոր հետ միասին, 2012 թվականին, արժանացել է «Մակեդոնիայի երաժշտության դեսպաններ» կոչման։ 2013 թվականին առաջին անգամ այցելել է Երևան, որտեղ համերգով հանդես է եկել եղբոր հետ՝ հայկական ջազի 75-ամյակի համերգի ժամանակ։


== Ծանոթագրություններ ==


== Արտաքին հղումներ ==
Դատարան

Դատարան, պետության կողմից ստեղծված մարմին, որը կոչված է իրականացնելու արդարադատությունը։ Դատարանների կազմակերպման և գործունեության հիմնական սկզբունքներն ամրագրվում են պետության սահմանադրությամբ։ Դատարանները դատական նիստում քննում են քաղաքացիակաև և քրեական գործեր և կայացնում վճիռ կամ դատավճիռ։ 


== Գործող Դատարանակազմությունը Հայաստանում ==
Դատական իշխանությունն իրականացնում են դատարանները՝ Հայաստանի Սահմանադրությանը և օրենքներին համապատասխան։
Հայաստանի բարձրագույն դատական ատյանը, բացի սահմանադրական արդարադատության հարցերից, Հայաստանի Հանրապետության վճռաբեկ դատարանն է (այսուհետ՝ վճռաբեկ դատարան), որը կոչված է ապահովելու օրենքի միատեսակ կիրառությունը։ Հայաստանում գործում են նաև առաջին ատյանի և վերաքննիչ դատարանները։
Առաջին ատյանի դատարաններն են՝

ընդհանուր իրավասության դատարանները.
վարչական դատարանը։Վերաքննիչ դատարաններն են՝

քրեական վերաքննիչ դատարանը.
քաղաքացիական վերաքննիչ դատարանը.
վարչական վերաքննիչ դատարանը։Վարչական դատարանը և վարչական վերաքննիչ դատարանը մասնագիտացված դատարաններ են։


== Ծանոթագրություններ ==
Աստերոիդների ցանկ (221201-221300)

Աստերոիդների ցանկ (221101-221200)  • Աստերոիդների ցանկ  • Աստերոիդների ցանկ (221301-221400)
 Աստերոիդների ցանկ (221101-221200)  • Աստերոիդների ցանկ  • Աստերոիդների ցանկ (221301-221400)
Միքայել Միրզայան

Միքայել Հովհաննեսի Միրզայան (1888, օգոստոսի 21, Թիֆլիս - 1958, նոյեմբերի 26, Երևան), հայ խորհրդային կոմպոզիտոր, խմբավար, մանկավարժ, երաժշտական-հասարակական գործիչ։ ՀԽՍՀ արվեստի վաստակավոր գործիչ (1939)։


== Կենսագրություն ==
1908 թվականին ավարտել է Ներսիսյան դպրոցը։ Շարունակել է ուսումը Թիֆլիսի երաժշտական ուսումնարանում, ապա՝ կոնսերվատորիայում (Ի․ Ի․ Չերեպնինի դասարան)։ Գրել է գործիքային երկեր, ռոմանսներ, երգեր, խմբերգեր, քայլերգեր, մանկական երաժշտական պատկերներ («Ծիտն ու սազը», «Ճպուռն ու մրջյունը», «Մկների ժողովը» և այլն) և երգեր։
Միքայել Միրզայանը հեղինակ է երգարանների («Դպրոցական երգարան», 1935) և երաժշտական գրագիտության ձեռնարկների (Նոտային գրագիտության դասագիրք, 1935, Երաժշտական գրագիտության և երգի ձեռնարկ, 1955)։ 1966 թվականին Երևանում հրատարակվել է Միրզայանի երգերի և ռոմանսների ժողովածու (կազմ․ Ռ․ Աթայան և Մ․ Միրզոյան)։ Պարգևատրվել է «Պատվո նշան» շքանշանով։


== Պարգևներ ==
«Պատվո նշան» շքանշան
ՀԽՍՀ արվեստի վաստակավոր գործիչ, 1939


== Գրականություն ==
Գրիգորյան Ք., Միքայել Միրզայան, Երևան, 1969։
Տուռ ան Վիմե

Տուռ ան Վիմե (ֆր.՝ Toeufles), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 299 մարդ, բնակչության խտությունը` 33.67 մարդ/կմ²։ Բնակավայրը զբաղեցնում է 8.88 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 565 աշխատունակ (15-64 տարեկան)  բնակիչ, որոնցից ակտիվ էին 414-ը, իսկ ոչ ակտիվները` 151։ Ակտիվության ցուցանիշը կազմում է 73,3 %։ 414 աշխատունակ մարդկանցից աշխատել է 384 անձ (217 տղամարդ և 167 կին)։ Գործազուրկ են եղել 30 անձ (13 տղամարդ և 17 կին)։ 151 անաշխատունակներից 43-ը եղել են աշակերտներ կամ ուսանողներ, 53-ը` թոշակառուներ, իսկ 55-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոն Ժեզուս դա Լապա

Բոն Ժեզուս դա Լապա (պորտ.՝ Bom Jesus da Lapa), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիա մարզում։ Մտնում է Բոն Ժեզուս դա Լապա գավառի կազմի մեջ։ Բնակչությունը կազմում է 62 199 մարդ՝ 2007 թվականի տվյալներով։ Գրավում է 3 951,425 կմ2 տարածք։ Բնակչության խտությունը` 16 մարդ/կմ²։


== Պատմություն ==
Քաղաքը հիմնադրվել է 1693 թվականի հոկտեմբերի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 167.019.084,00 ռեալ (տվյալները` Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.951,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,654 (տվյալները՝ ՄԱԿ-ի զարգացման ծրագրի
Լուի Աբադի

Լուի Աբադի (ֆր.՝ Louis Abadie, 1814 - հունվարի 6, 1859(1859-01-06), Փարիզ), ֆրանսիացի կոմպոզիտոր։


== Կենսագրություն ==
Լուի Աբադին ծնվել է 1814 թվականին։ Երաժիշտը ճանաչվել է իր բազմաթիվ երգերով՝ շանսոն, ռոմանսներ և բալլադներ, որոնք մեծ տարածում են գտել 19-րդ դարի փարիզյան արիստոկրատների հավաքույթում։ Նա իր հաջողության գագաթնակետին հասել է 1840-ականների վերջին և 1850-ականների սկզբին։ Ունեցել է մեծ երևակայություն՝ նա մի քանի տարի ալբոմների տեսքով լույս է ընծայել երաժշտական ​​թեթև ստեղծագործություններ, որոնք մեծ ժողովրդականություն են վայելել հանրության կողմից։ Չնայած իր երաժշտական ​​գործերի հաջողությանը, նա ապարդյուն փորձեր է կատարել ինչ-որ բան բեմադրել թատրոնի համար։
Երաժիշտն առավել հայտնի է իր «Mademoiselle Pimbes» կատակերգական օպերայով և «Les Danseurs de corde» (1867) օպերետով։ 
Կյանքի վերջին տարիերին Լուի Աբադին ապրել է աղքատության մեջ։ Նա մահացել է կաթվածից 1858 թվականի դեկտեմբերի 1-ին,  Փարիզի l'hôpital de La Riboisière հիվանդանոցում։


== Ընտրված երաժշտական ​​ստեղծագործություններ ==
André Vésale
L’amoureuse de Guerét
Ange du Ciel, Text: E. Tréfeu
L’Archer du Roi
Chansonette
Bachelette
Le bandit de Castille
La Barquette
Le bon temps
Le Caoutchouc
La Catalane
Ce que disent les Roses
La chanson du capitaine
Le Chasseur furtif
Le Château-rouge
Le Cheval arabe
Le Corsaire
D’où viens tu, beau nuage ?
Les Feuilles mortes
Jeanne, Jeannette et Jeanneton
Kepler mourant oder Dernière heure de Kepler
Mademoiselle Pimbêche
Ma Senyora
Le Pacte
La Plainte du Musée
La Reprouve
Le Sereno
Les vieilles habitudes


== Ծանոթագրություններ ==


== Արտաքին հղումներ ==
Abadie, Louis(անգլ.)
Работы Абади(անգլ.)
Լեոնիդ Սմիռնով

Լեոնիդ Վասիլևիչ Սմիռնով (ռուս.՝ Леонид Васильевич Смирнов, ապրիլի 3 (16), 1916, Կուզնեցկ, Սարատովի նահանգ, Ռուսական կայսրություն - դեկտեմբերի 21, 2001(2001-12-21), Մոսկվա, Ռուսաստան), Խորհրդային քաղաքական գործիչ, «Սոցիալիստական աշխատանքի հերոս» (1961), ԽՄԿԿ անդամ (1943)։
Ծնվել է Կուզնեցկում՝ բանվորի ընտանիքում։ Ավարտել է Հարավռուսական պետական պոլիտեխնիկական համալսարանը (1939), 1939-1961 թթ. աշխատել է ԽՍՀՄ զինված ուժերի նախարարության համակարգում։ 1961-1963 թթ.՝ ԽՍՀՄ Մինիստրների խորհրդի պաշտպանության տեխնիկայի պետական կոմիտեի նախագահի տեղակալ, նախագահ ԽՍՀՄ մինիստր, 1963 թվականի մարտից՝ ԽՍՀՄ Մինիստրների խորհրդի նախագահի տեղակալ։ Կուսակցության XX, XXII-XXVI համագումարների պատգամավոր, ԽՄԿԿ ԿԿ անդամ 1961 թվականից։ ԽՍՀՄ VI-XI գումարումների Գերագույն սովետի դեպուտատ։ Լենինյան մրցանակի դափնեկիր (1960)։ 
Պարգևատրվել է Լենինի 3 և 2 այլ շքանշաններով և մեդալներով։


== Ծանոթագրություններ ==
Բլուր-բնակատեղիներ

Բլուր-բնակատեղիներ, հնագույն (նոր քարի և պղնձի դարերի) բնակատեղիներ, որոնք առաջացել են հարթության վրա՝ շինարարական շերտերի մնացորդների կուտակումներից։ Հում աղյուսից շինված հին բնակարանները հարթվել են և նրանց մնացորդների վրա կառուցվել նորերը, որի հետևանքով բնակատեղիները արհեստականորեն ձեռք են բերել բլրի տեսք։ Մշակութային շերտերի խորությունը, կապված բնակության տևողության հետ, հասնում է 1-20 մ։ Բլուր-բնակատեղիները նախորդել են հնաքաղաքներին և հաջորդել հին քարեդարյան կայանների։ Կառուցվել են գետերի, լճերի և աղբյուրների մոտ ու չեն ունեցել պարիսպներ։ Բլուր-բնակատեղիներ բնորոշ են Առաջավոր Ասիայի հարթավայրային շրջաններին։ Քանի որ բլուր-բնակատեղիները պարունակում են մոխրի շերտեր, երբեմն անվանվում են «մոխրաբլուրներ» (պարսկերեն՝ «քյուլթափա»)։ Հայաստանում կան մի շարք բլուր-բնակատեղիներ (Շրեշբլուր, Մոխրաբլուր և այն)։
Պիեդրա դել Ագիլա

Պիեդրա դել Ագիլա (իսպ.՝ Piedra del Águila), քաղաք Արգենտինայի հարավ-արևմուտքում. Նեուկեն պրովինցիայի Կոլյոն Կուրա դեպարտամենտի վարչական կենտրոնը։


== Պատմություն ==
Քաղաքը հիմնադրվել է 1897 թվականի ապրիլի 18-ին։
Պուստինյա (գյուղ, Սաֆոնովսկի շրջան)

Պուստինյա (ռուս.՝ Пустыня), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արզնե

Արզնե (վրաց.՝ არზნე), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1472 մետր բարձրության վրա։ Շրջկենտրոն Ադիգենից հեռու է 6,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 85 մարդ։


== Ծանոթագրություններ ==
Ինսարսկի շրջան

Ինսարսկի շրջան (ռուս.՝ Инсарский район Мордовии, մոկշ.՝ Инзаронь аймак), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1928 թվականին։ Վարչական կենտրոնը՝ Ինսար։


== Աշխարհագրություն ==
Շրջանի տարածքի մակերեսը կազմում է 968,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14098 մարդ։ Բնակչության խտությունը կազմում էր 14,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (2234)

Ժողովածու (2234), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2234 թվի տակ։ Ձեռագիրը գրվել է 1694 թվականին Գրիգոր երեց գրիչի կողմից։ Գրված է թղթի վրա, որը ունի 22,3X16 չափս։ Ձեռագիրը կազմված է 249 թերթից։ Գրված է միայուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ՝ գրչի՝ 109ա, 143ր։


== Բովանդակություն ==
Յաղագս աստիճանաց
Ճառք, Քարոզք (Եփրեմ, Գր.Տաթևացի, Գէորգ, Եղիշէ, Թէոփիլոս, Ոսկերերան, Յովհ. Մանդակունի, Վարդ. Այգեկցի, անանունք)
Պատմութիւնք Մատթէոսի, Աբգարու, Գոգայ և Մաղոգայ, Մարիամայ, Յովհսէփայ Գեղեցկին, Գէորգայ զօրավարի, Ալէքսիանոսի, Կատարածի աշխարհի, Պետրոսի կամտւոր աղքատին, Դանիէլի
Ի Խրատուց Հասարակաց Յովհ Երզնկացւոյ
Գրիգորի վրդ-ի Ողբ
Տեսիլ Աղէքսանդրու Հայրապետի
Պարզատոմար
Աւետարան մանկութեան
Ի Պատմութենէն Միխ. Ասորւոյ
Պատճառ պահոց
Վասն խոստովանութեան


== Ծանոթագրություններ ==
Ավազե ամրոցի աղջիկները

«Ավազե ամրոցի աղջիկները» (անգլ.՝ The Sandcastle Girls), ամերիկահայ գրող Քրիս Բոհջալյանի իրական պատմության վրա հիմնված վեպը, որը պատմում է ցեղասպանության, դաժան կոտորածների միջով անցած մարդկանց ու օտար հողում նոր կյանք սկսելու նրանց փորձերի մասին։
Հայոց ցեղասպանության թեման մեկնաբանող «Ավազե ամրոցի աղջիկները» վեպը հրատարակվելուց հետո դարձել է ԱՄՆ-ում ամենաշատ վաճառվող գրքերից մեկը (բեսթսելեր)։ Վեպի հիման վրա ԱՄՆ-ում նկարահանվել է գեղարվեստական ֆիլմ։


== Հեղինակի մասին ==
Ամերիկահայ գրող Քրիս Բոհջալյանը ծնվել է 1961 թվականի օգոստոսի 12-ին, Ուայթ Փլեյնզում (Նյու Յորք), ավարտել է Ամհերստի քոլեջը (ԱՄՆ) և Զիելենոգորսկի համալսարանը (Լեհաստան), բնակվում է Լինքոլնում (Վերմոնտ, ԱՄՆ)։ Բոջալյանի մայրը շվեդուհի է, հայրը՝ ամերիկահայ։ Նրա և՛ հայրական և և՛ մայրական կողմի ծնողներն ապրել են Ցեղասպանությունը։
Բոհջալյանը հեղինակ է տասնչորս վեպի և ակնարկների մեկ ժողովածուի, ամսագրային ու լրագրային բազմաթիվ հոդվածների։ Նրա գրքերը թարգմանվել են 25 լեզվով և հրատարակվել աշխարհի 20 երկրում։ Յոթը վեպեր գլխավորել են «Նյու Յորք Թայմս»-ի ամենաշատ վաճառված գրքերի ցանկը, երեքի հիման վրա նկարահանվել են գեղարվեստական ֆիլմեր։ Բոհջալյանի «Մանկաբարձուհիները» ընդգրկվել է ամերիկյան հայտնի հեռուստաաստղ Օֆա Վինֆրիի կազմած լավագույն գրքերի շարքում, թարգմանվել է 25 լեզուներով և նկարահանվել է համանուն ֆիլմը։
Բոհջալյանն արժանացել է «Անահիտ» (2000), Նյու Ինգլենդի լավագույն գրքի (2002) և Նյու Ինգլենդի հասարակական լավագույն գրքի (2012) մրցանակներին։


== Բովանդակություն ==
Վեպը պատմում է Հալեպում իրար հանդիպած ամերիկացի կամավոր Էլիզաբեթ Էնդիքոթի և թրքական կոտորածներից փրկված հայ ինժեներ Արմեն Պետրոսյանի սիրավեպի մասին. երկու տարբեր մշակույթներ, լեզուներ ու կենսագրություն ունեցող մարդիկ, ովքեր տարիներ շարունակ խնամքով պահել են ընտանեկան գաղտնիքը՝ 1915 թվականին տեսած ահասարսուռ պատկերներն ու հիշողությունները, որոնք գրքում բացահայտում է նրանց թոռը, ով պատահաբար գտնում է տատի լուսանկարը՝ «Կոտորած, որի մասին մենք ոչինչ չգիտենք» վերնագրով ցուցահանդեսում։


== Մեջբերումներ գրքի մասին ==


== Ծանոթագրություններ ==


== Արտաքին հղումներ ==
Քրիս Բոհջալյանի պաշտոնական կայքը
«Ավազե ամրոցի աղջիկները» գիրքը
««Ավազե ամրոցի աղջիկները» կդառնա մեր «Շինդլերի ցուցակը»»․ Քրիս Բոհջալյան(չաշխատող հղում)
ԱՎԱԶԵ ԱՄՐՈՑԻ ԱՂՋԻԿՆԵՐԸ (հատված վեպից)
Միտլա

Միտլա(իսպ.՝ Mitla), հնագույն քաղաք Մեքսիկայում։ 2010 թվականին ընդգրկվել է Մեքսիկայում Համաշխարհային ժառանգության օբյեկտների ցանկում։


== Աշխարհագրություն և պատմություն ==
Քաղաքը գտնվում է մեքսիկական Օախակա նահանգի արևելքում, Թևանթեպեկյան պարանոցի բարձրադիր մասում։ Բնակավայրը հիմնադրվել է մոտավորապես մ.թ.ա. 500 թվականին, այնուամենայնիվ, պահպանված շինություններից ամենահինը թվագրվում է մ.թ. 200 թվականով։ Միտլան սապոտեկների և միշտեկների նախակոլումբիան հնդկական մշակույթների խոշոր կենտրոններից էր։ Հարևան Մոնտե Ալբան քաղաքի զարգացման հետ մեկտեղ բնակչությունն աստիճանաբար հեռացել է Միտլայից և քաղաքը վերածվեց մշակույթային համալիրի։
Իր ծաղկաման շրջանում (10-15-րդ դարեր) Միտլայի բնակչությունը գերազանցում էր 10 հազար մարդը, այդ ժամանակ քաղաքը տարածվում էր Ռիո Միտլա գետի երկայնքով՝ ավելի քան 1 կմ։ Մոտավորապես մ. թ. 1000 թվականին, երբ սկսվեցին միշտեկների արշավանքները, քաղաքը շրջապատվել է քարե պարսպով, կանգնեցվել է միջնաբերդ և այստեղ տեղավորվել է սապոտեկների քահանայապետի նստավայրը, իսկ Մոնտե Ալբան քաղաքի անկումից հետո՝ տեղափոխվել է նաև նրանց մայրաքաղաքը։ 1494 թվականին ացտեկները գրավել և թալանել են քաղաքը, իսկ 1520 թվականին այն հայտնաբերվել է իսպանացի նվաճողների կողմից։


== Հնագիտություն ==
Միտլայում պալատական ​​կառույցների առաջին պեղումներն ու ուսումնասիրությունները կատարվել են գերմանացի հնագետ Է. Զելերի կողմից` 20-րդ դարի սկզբին, ապա այդ աշխատանքներին միացել են մեքսիկացի գիտնականներ Մ. Կովարուբիասը, Ա. Կասոն։  Պարզվեց, որ Միտլա բնակավայրի առաջին մշակութային շերտերը սապոտեկյան ծագում ունեն։ Գիտնականներն ուսումնասիրել են մեծ թվով կենցաղային, կրոնական և բնակելի տարածքներ` ներառյալ գերագույն տիրակալի պալատը, տաճարները, քարե կոթողները։ Շենքերի պատերը, ինչպես ներսից, այնպես էլ դրսից, ունեին բարդ խճանկարային երկրաչափական զարդարանք, հայտնաբերվել են որմնանկարների բեկորներ (որոնք կրում էին միշտեկական ազդեցության հետքեր)։ Գերագույն տիրակալի պալատը եզակի էր. համալիր հատակագծային ճարտարապետական ​​կառույց, որն ավելի նման էր լաբիրինթոսի, մոնոլիտ քարից փորագրված՝ 4 մետրանոց սյուներով։ Հայտնաբերվել են մեծ թվով հմտորեն պատրաստված կերամիկա, աճյունասափորներ և թանկարժեք մետաղներից և քարերից պատրաստված զարդեր։ Միտլայում պեղումները մինչ օրս չեն դադարում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Митла հոդվածը Սովետական մեծ հանրագիտարանում
Հունաստանի կառավարություն

Հունաստանի կառավարություն (հուն․՝ Κυβέρνηση της Ελλάδας), Հունաստանի պետական իշխանության բարձրագույն գործադիր մարմինը։ Ներկայացված է նախարարների միջոցով, ովքեր Հունաստանի Հանրապետության վարչապետի ներկայացմամբ նշանակվում են Հունաստանի նախագահի կողմից։ Կառավարությունը ղեկավարում է վարչապետը։ Կարող է հրավիրվել նաև նախկին վարչապետների և Հունաստանի խորհրդարանում ներկայացված քաղաքական կուսակցությունների առաջնորդների խորհրդատվական խորհուրդ։


== Ալեքսիս Ցիպրասի կառավարություն ==
Կառավարության գործող կազմը ձևավորվել է 2016 թվականի նոյեմբերի 5-ին՝ Ալեքսիս Ցիպրասի՝ վարչապետական վերադասավորումից հետո։ Կառավարությունը ձևավորվել է «Ձախերի արմատական կոալիցիա» և «Անկախ հույներ» կուսակցությունների կազմած կոալիցիայով։
Ալեքսիս Ցիպրասի կառավարության նախորդ կազմը ձևավորվել է 2015 թվականի սեպտեմբերի 23-ին։
Կառավարության գործող կազմը։


== Ծանոթագրություններ ==


== Տես նաև ==
Հունաստանի վարչապետ
Ալեքսիս Ցիպրաս
Հունաստանի վարչապետների ցանկ


== Արտաքին հղումներ ==
«Η Κυβέρνηση» (հունարեն)։ Ο Πρωθυπουργός της Ελληνικής Δημοκρατίας։ Արխիվացված է օրիգինալից 2017-06-06-ին։ Վերցված է 2017-06-04
Թոմաս Ֆինկե

Թոմաս Ֆինկե (դան․՝ Thomas Fincke, հունվարի 6, 1561, Ֆլենսբուրգ, Duchy of Schleswig, Դանիա - ապրիլի 24, 1656(1656-04-24), Կոպենհագեն, Դանիա), դանիացի մաթեմատիկոս, բժիշկ և աստղագետ։ Հիմնականում հայտնի է որպես եռանկյունաչափական երկու ֆունկցիաների՝ տանգենսի և սեկանսի անունների հեղինակ։ Փաստաթղթերում հանդիպում են նրա ազգանվան բազմաթիվ տարբերակներ՝ Fincke, Finke, Finck, Fink, իսկ իր լատինական աշխատությունները ստորագրել է Finchius կամ Finckius ազգանվամբ։


== Կենսագրություն ==
Ծնվել է Ֆլենսբուրգ (այդ ժամանակ՝ դանիական նահանգ՝ Շլեզվիգ) քաղաքում՝ գերմանացի առևտրականի ընտանիքում։ Հոր մահից հետո մեծացրել է հորեղբայրը։ 1570-ից մինչև 1577 թվականը սովորել է տեղի լյութերական դպրոցում, ապա Ստրասբուրգում՝ մաթեմատիկա և աստղագիտություն։ 1582 թվականին նա լսել է մի շարք դասախոսություններ Հայդելբերգում, Լայպցիգուշում և Գերմանիայի այլ համալսարաններում։ 1583 թվականին կարճ ժամանակով վերադարձավ Ֆլենսբուրգ, այնուհետև մեկնեց Բազել։ Աշխատել է Բազելի համալսարանում, ապա Կոպենհագենի (ավելի քան 60 տարի) համալսարանում, որտեղ տարբեր ժամանակ ղեկավարել է բժշկության, մաթեմատիկայի և հռետորության ամբիոնը։ 

Բացի աստղագիտական աշխատանքներից, նա մանրամասն ուսումնասիրել և գրել է աշխատություն շրջանագծի և գնդի վերաբերյալ, որը նա անվանել է «Շրջանի երկրաչափություն» (լատ.՝ Geometria rotundi, Բազել, 1583 թվական)։ Այս գրքում, բացի տանգենսի և սեկանսի անվանումներից, Ֆինկեն առաջարկեց գեոդեզիական խնդրի բնօրինակ լուծումը. գտնել եռանկյան անկյունները, եթե հայտնի է դրանց գումարը՝ 
  
    
      
        α
        +
        β
      
    
    {\displaystyle \alpha +\beta }
   և հանդիպակած կողմերի հարաբերակցությունը՝ 
  
    
      
        a
        :
        b
      
    
    {\displaystyle a:b}
  : Խնդրի լուծման համար Ֆինկեն օգտագործել է Ռեգիոմոնտանի բանաձևը։ Ֆինկեի գիրքը մեծ ազդեցություն ունեցավ Նեփյերի, Կլավիուսի և Պիտիսկուսի վրա։
Ֆինկեի դուստրը՝ Դորոտեյան, ամուսնացել է հայտնի դանիացի բնագետ Օլե Ուորմայի հետ։
Ֆլենսբուրգում գիտնականի պատվին փողոց է անվանվել (Thomas-Fincke-Straße):


== Ծանոթագրություններ ==


== Գրականություն ==
История математики. С древнейших времен до начала Нового времени // История математики / Под редакцией А. П. Юшкевича, в трёх томах. — М.: Наука, 1970. — Т. I.


== Արտաքին հղումներ ==
Томас Финке Archived 2018-11-07 at the Wayback Machine.
Բեգիջանյան

Բեգիջանյան, հայկական ազգանուն։


== Ազգանունը կրողներ ==
էմմա Խանբաբայի Բեգիջանյան (1954), իրանագետ, արևելագետ, թարգմանչուհի։
Վարսենիկ Բեգիջանյան (1888-1950-ական թթ.), դերասան։


== Տես նաև ==
Բեգիյան


== Ծանոթագրություններ ==
UTC+3

UTC+3, ժամային գոտի, որում ժամանակը 3 ժամով առաջ է ընկնում UTC-ից։


== Ամբողջ տարվա ընթացքում ==
 Ռուսաստան։Կալինինգրադ Բելառուս (2011 թ.-ի մարտի 11-ից)
 Իրաք
 Քուվեյթ
 Բահրեյն
 Կատար
 Սաուդյան Արաբիա
 Եմեն
 Սուդան
 Հարավային Սուդան
 Էրիթրեա
 Ջիբութի
 Եթովպիա
 Սոմալի
 Ուգանդա
 Քենիա
 Տանզանիա
 Կոմորյան Կղզիներ
 Մայոտ ( Ֆրանսիա)
 Մադագասկար
 Հորդանան
 Թուրքիա
 Հյուսիսային Կիպրոս
 Սիրիա


== Ամռան ==
 Ֆինլանդիա
 Ալանդյան կղզիներ ( Ֆինլանդիա)
 Էստոնիա
 Լատվիա
 Լիտվա
 Ուկրաինա
 Մոլդովա
 Մերձդնեստր
 Ռումինիա
 Բուլղարիա
 Հունաստան
 Կիպրոս
 Լիբանան
 Իսրայել
 Պաղեստինյան ազգային վարչություն


== Ծանոթագրություններ ==


== Արտաքին հղումներ ==
UTC+3 գոտում գտնվող քաղաքներ
Հանքային աշխատանքներ

Հանքային աշխատանքներ, փորվածքների անցկացման և երկրի ընդերքից օգտակար հանածոների արդյունահանման աշխատանքներ։ Լինում են բաց և ստորգետնյա։ Ըստ իրականացման եղանակի տարբերում են ձեռքի և մեքենայական հանքային աշխատանքներ։ Առաջին դեպքում աշխատանքային բոլոր գործողությունները կատարվում են ձեռքի գործիքներով (բահ, քլունգ և այլն), իսկ երկրորդ դեպքում՝ հանքային մեքենաներով։ Կախված արտադրական նշանակությունից, հանքային աշխատանքները լինում են բացման, նախապատրաստման, կտրման, մաքրման։ Տարբերում են հորատման, պայթեցման, բարձման, ամրակապման, տեղափոխման, պահեստավորման, լցակույտի առաջացման և այլ աշխատանքներ։ Առանձին խումբ են կազմում հանքավայրերի երկրատեխնոլոգիական եղանակներով շահագործման աշխատանքները։
Տիգրան Մեծ (վեպ)

Անվան այլ կիրառումների համար տե՛ս՝ Տիգրան Մեծ (այլ կիրառումներ)«Տիգրան Մեծ», Հայկ Խաչատրյանի պատմական վեպը։ Վեպի առաջին գիրքը լույս է տեսել 1967 թվականին, իսկ ամբողջական տարբերակը՝ 1972 թվականին։


== Սյուժե ==
Վեպը մ.թ.ա. 1-ին դարի գեղարվեստական ​​արտացոլումն է, երբ Հռոմը Փոքր Ասիայում գերիշխանություն ունենալու ձգտմամբ, բախվել է Հայաստանի, Պոնտոսի և Պարթևստանի դիմադրությանը, որոնք պայքարում էին ոչ միայն իրենց երկրների ինքնիշխանության համար, այլև երբեմն դառնում էին այնքան հզոր, որ կարող էին գերիշխող դեր ունենալ Ասիայում։
Այս ցանկում Հայաստանը Տիգրան Մեծի օրոք դարձավ ամենահզոր պետությունը Փոքր Ասիայում։ Տիգրան Մեծը պարթևական թագավորներից վերցրեց «Արքայից արքա» տիտղոսը, իսկ Պոնտոսի թագավոր Միհրդատ VI Եվպատորը իր սիրելի դուստր Կլեոպատրային տվեց հայոց թագավորին՝ Տիգրանին իր կողմը գրավելու նպատակով։ Ի տարբերություն Միհրդատ Եվպատորի, որը Հռոմի հետ անթիվ ու ավերիչ պատերազմներ էր վարում՝ հանգեցնելով Պոնտական թագավորության անհետացմանը, Տիգրան Մեծը իր իմաստուն քաղաքականության շնորհիվ կարողացավ կնքել բարեկամության դաշինք Հռոմի հետ, որը թույլ տվեց երկար տարիներ պահպանել հայկական պետականության ամբողջականությունն ու բարգավաճումը։ 
«Տիգրան Մեծ» վեպը պատմում է այն ժամանակաշրջանի մասին, երբ հայ ժողովուրդը իր թագավոր Տիգրան Մեծի գլխավորությամբ ապրում էր իր ուժերի բարձրագույն վերելքը։


== Ծանոթագրություններ ==
Կամպինասու

Կամպինասու  (պորտ.՝ Campinaçu), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հյուսիսում։ Մտնում է Պառանագատու գավառի կազմի մեջ։ Բնակչությունը կազմում է 3133 մարդ՝ 2006 թվականի տվյալներով։ Գրավում է 1 974,367 կմ2 տարածք։ Բնակչության խտությունը՝1.6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 18.606.856,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5.479,05ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,733 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կամպինասուի մասին
Ստրուգոկրասնենսկի շրջան

Ստրուգոկրասնենսկի շրջան (ռուս.՝ Струго-Красненский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Ստրուգի Կրասնիե։


== Աշխարհագրություն ==
Շրջանի տարածքի մակերեսը կազմում է 3090,1 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 12018 մարդ։ Բնակչության խտությունը կազմում էր 3,89 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ջրհորի մոտ (պատմվածք)

Ջրհորի մոտ, հայ գրող Ստեփան Զորյանի պատմվածքներից։


== Սյուժե ==
Պատմվածքը պատմում է մի պատերազմային իրավիճակի մասին, որտեղ կռվում էին ավստրիացի և խորհրդային մարդիկ։ Նրանք իրար տեղերով չէին զիջում և իրար հերթ չտալով առաջ էին շարժվում։ Խորհրդային զինվորների մոտ եղած ջուրը կամաց-կամաց վերջանում էր և երբ իսպառ վերջացավ, երկար մտորումներից հետո զինվորներից Բաղդասարին ուղարկում են դիմացի ջրհորից ջուր բերելու։ Նա սողեսող և մի փոքր էլ վախվորած գնում էր առաջ և ի վերջո, երբ տեղ է հասնում, սպիտակ թաշկինակը բարձրացնում է և հենց այդ պահին ջուր է լցնում։ Ավստրացիները չեն կրակում և թողնում են, որ նա գնա։ Նա տանում է ու տալիս է ջուրը տղաներին։ Տղաները շատ են ուրախանում և խմում են, բայց տղաներից մի քանիսն են ընդամենը խմում, մյուս կեսը ծարավ են մնում։ Դրա համար այս անգամ որոշում են գնալ բոլորով։ Նախ մեկը, հետո երկուսը, հետո երեքը, հետո բոլորը, իսկ հետո նաև ավստրիացիները սկսում են գալ։ Հայկական կողմը թույլ է տալիս, որ որպես փոխհատուցում նրանք էլ ջուր խմեն։ Բայց մյուս անգամ արդեն երկու կողմն էլ միասին են գալիս։ Ջրհորի մոտ նրանք վարում էին ջերմ զրույց, որի ընթացքում նրանք իրար փոխանցում էին հացի կտորներ և ծխախոտ։ Նրանք միասին ծիծաղում էին և խոսում էին միմյանց հետ, սակայն չէին հասկանում իրար։ Ամեն ինչից հետո ավստրիացիները և հայերը հեռանում են իրենց դիրքերը։ 
Արդեն երեկոյան հրաման է գալիս, որ պետք է կրակել և պետք է առաջ գնալ։ Սակայն տղաները չէին ուզում կրակել, քանի որ ուրիշ է, երբ կրակում են նրան, ում չեն էլ տեսել, և ուրիշ է, երբ կրակում են նրան, ում հետ դեռ մի քանի ժամ առաջ զրուցում էին։ Սակայն նրանք ստիպված էին կրակել։ Մի օր հետո հայերի կողմը պատահական գալիս են մի կապիտան և մի պորուչիկ։ Այդ կապիտանը իր հետ տանում է Վասիլ Վասիլիչին։ Տղաները հետաքրքրվում են և իմանում, որ Վասիլ Վասիլիչին սպանել են, քանի որ նա թույլ է տվել զինվորներին շփվել ավստրիացի զինվորների հետ։ Նրանք շատ են ափսոսում այդ բարի մարդուն։ Եվ որոշում են սպանել նրանց այժմյան հրամանատարին, որովհետև մտածում էին, որ նա է մեղավոր ամեն ինչի համար։ Երեկոյան տղաներից մեկը կրակելու ժամանակ կրակում է նաև իրենց հրամանատարին։ Ու բոլորը կարծում են, թե նա մահացել է ավստրիացու գնդակից։


== Կերպարներ ==
Վասիլ Վասիլիչ
Բաղդասար  masin
Ավստրիական զինվորներ
Խորհրդային զինվորներ
Կապիտան
Պարուչիկ


== Տես նաև ==
Ստեփան Զորյան
Ջրհորի մոտ (ֆիլմ)


== Ծանոթագրություններ ==


== Արտաքին հղումներ ==
Ջրհորի մոտ (Ստ.Զորյանի համանուն պատմվածքի էկրանավորումը)
Օսիկա (գյուղ)

Անվան այլ կիրառումների համար տե՛ս՝ Օսիկա (այլ կիրառումներ)Օսիկա  (ճապ.՝ 大鹿村 'Միյադա-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 248,35 կմ², բնակչությունը՝ 1060 մարդ, իսկ խտությունը 4,27 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 1060 մարդ (2014 թվականի օգոստոսի 1), խտությունը՝ 4,27 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Անձավաբացատ

Անձավաբացատ, լեռնագագաթ Հայաստանի Տավուշի մարզում, Գուգարաց լեռնահամակարգում, Դիլիջան քաղաքից 4,5 կմ հյուսիս-արևմուտք։ Բարձրություն 2420  մ։


== Ծանոթագրություններ ==
Սերունդների հաջորդականություն

Սերունդների հաջորդականություն, օրգանիզմների բազմացման եղանակով տարբերվող սերունդների օրինաչափ հերթափոխությունը։ Կենդանական աշխարհում տարբերում են առաջնային և երկրորդային սերունդների հաջորդականություն։ Առաջնային սերունդների հաջորդականությունը (հատուկ է բազմաթիվ նախակենդանիների) սեռական սերնդի հերթափոխությունն է ոչ սեռական բջիջներով բազմացող սերնդով։ Օրինակ, ֆորամինիֆէրների հերթագայող սերունդները ներկայացված են սեռական և անսեռ անհատներով՝ գամոնտներով և ագամոնտներով։ Գամոնտները կորիզի բազմակի բաժանման հետևանքով առաջացնում են գամնաներ, որոնք զույգ-զույգ զուգավորվելով առաջացնում են զիգոտ։ Վերջինս վերաճում է ագամոնայի և շիզոգոնիայի հետևանքով սկիզբ դնում ագամետների՝ ապագա ագամոնտների։ Մեյոզը տեղի է ունենում ագամետների առաջացումից առաջ, այդ պատճառով սեռական սերունդը հապլոիդ է, զիգոտը և ագամոնտները՝ դիպլոիդ։ Երկրորդային սերունդների հաջորդականությունը հանդիպում է երկու ձևով։ Սեռական բազմացման տարբեր ձևերի հերթափոխությունը, օրինակ, բնականոն սեռական պրոցեսը կուսածնությամբ, կոչվում է հետերոգոնիա (հատուկ է տրեմատոդներին՝ որոշ կլոր որդերի, անվակիրների և հոդվածոտանիների), իսկ սեռական բազմացման հերթագայումը անսեռ բազմացմամբ, բազմաբջիջ վեգետատիվ մարմինների կամ լայնակի կիսման միջոցով, մետագենեզ (հատուկ է թաղանթավորներին և սցիֆոիդհիդրոիդ աղեխորշավորներին, որոնց սեռական սերունդը ազատ լողացող մեդուզաներ են, իսկ անսեռը՝ հաճախ գաղութներ առաջացնող նստակյաց պոլիպներ)։
Բուսական աշխարհում սերունդների հաջորդականություն ասելով սովորաբար հասկանում են զարգացման ցիկլերում դիպլոիդ և հապլոիդ փուլերի հերթագայումը։ Տիպիկ սերունդների հաջորդականությունը հատուկ է այն բույսերին, որոնց՝ դիպլոիդ, և՝ հապլոիդ փուլերը բազմաբջիջ են։ Առաջինից (անսեռ սերունդ կամ սպորոֆիտ) գոյանում են սպորանգիումները, որտեղ մեյոզի հետևանքով առաջանում են սպորներ, իսկ երկրորդից (սեռական սերունդ կամ գամետոֆիտ)՝ գամետանիումներ, որտեղ առանց ռեդուկցիոն բաժանման առաջանում են գամետներ։ Սպորոֆիտը զարգանում է զիգոտից, իսկ գամետոֆիտը՝ սպորներից։ Որոշ բույսերի (ուլվա, դիկտիոտ ջրիմուռներ) սպորոֆիտը և գամետոֆիտը միանման են զարգացած, մյուսների մոտ գերակշռում է գամետոֆիտը (որոշ գորշ ջրիմուռեր, մամռանմաններ) կամ սպորոֆիտը (լամինարիաներ, պտերանմաններ, սերքնավոր բույսեր)։ Օրինակ, մամռանմանների սպորոֆիտը աճում է գամետոֆիտի վրա, պտերանմանների գամետոֆիտն ապրում է ինքնուրույն, իսկ սերմնավոր բույսերինը զարգանում է սպորոֆիտի վրա։ Բազմաթիվ կանաչ, հնարավոր է նաև որոշ կարմիր ջրիմուռների միայն զիգոտն է դիպլոիդ, իսկ սիֆոնային, դիատոմային և որոշ գորշ ջրիմուռների (ինչպես նաև կենդանիների հսկայական մեծամասնությունը) միայն գամետներն են հապլոիդ։ Այս օրգանիզմներին, չնայած կորիզի փուլերի հերթափոխությանը, փաստորեն հատուկ չէ սերունդների հաջորդականությանը։
Մեցապեռե (գյուղ, Լյումանդա շրջան)

Անվան այլ կիրառումների համար տե՛ս՝ ՄեցապեռեՄեցապեռե (էստ․՝ Metsapere), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կամսարյան

Կամսարյան, հայկական ազգանուն։


== Ազգանունը կրողներ ==
Արտակ Կամսարյան (9-րդ դարի կես - 10-րդ դարի սկիզբ), հայ իշխան Կամսարականների իշխանական տոհմից, Պահլավունիների իշխանական տոհմի նախապապ-հիմնադիրը։


== Գրական հերոսներ ==
Արմեն, Սահակ, Սոնա Կամսարյաններ, Վարդգես Պետրոսյանի «Մենավոր ընկուզենին» վեպի հերոսներ։


== Ծանոթագրություններ ==
Desert Eagle

Desert Eagle (հայերեն՝ Անապատի արծիվ), խոշոր տրամաչափի (մինչև 12․7 մմ) ինքնալիցքավորվող ատրճանակ։ Ատրճանակը նախատեսված է որսորդության ժամանակ վայրի գազաններից պաշտպանվելու և ավազակներից ինքնապաշտպանվելու համար։ Ստեղծվել է 1983 թվականին իսրայելական Israel Military Industries ընկերության կողմից։ Ներկայումս արտադրվում է իսրայելական Israel Military Industries ընկերությունում։ Շնորհիվ չափսերի և դիզայնի՝ այս զենքը հաճախ օգտագործում են ֆիլմերի նկարահանման ժամանակ և համակարգչային խաղերում։


== Պատմություն ==
Զենքի առաջին պատվերը եղել է ամերիկացի Բերնարդ Ուայթի (Bernard C. White) կողմից 1983 թվականի հունվարին։ Այս պատվերը հիմք հանդիսացավ, որպեսզի Magnum Research ընկերությունը, որ գտնվում է ԱՄՆ-ում, 1983 թվականին սկսի զենքի վերարտադրումը իր երկրում։ Որից հետո ԱՄՆ-ում պատրաստված այս ատրճանակն իր նոր դիզայնով 1985 թվականին ուղարկվեց Israel Military Industries ընկերություն, որտեղ էլ բարելավվեց զենքի մարտավարտեխնիկական բնութագիրն ու դիզայնը և հետագայում արտադրվեց զենքի երկրորդ մոդելը։
Այս ատրճանակների փամփուշտների ծայրերը կտրտված են և հենց այս պատճառով, դժվար է այն շփոթել այլ զենքի տեսակների հետ։
Մասսայական արտադրությունը կազմակերպվել է Israel Military Industries ընկերության կողմից Իսրայելում։ 1995-2000-ական թվականներին մասսայական արտադրությունը շարունակվել է արդեն Saco Defense ընկերությունում՝ Մեն նահանգ ԱՄՆ։ Հետագայում կրկին տեղափոխվել է Israel Military Industries ընկերություն։ 


== Ընդհանուր նկարագրություն ==

Նախապես Desert eagle ատրճանակը ստեղծված չի եղել ինքնալիցքավորվող համակարգով, այլ գազամխոցային համակարգով։ Գազամխոցային համակարգը տեղադրված է փողի տակ։ Desert eagle զենքի գազամխոցային առանձնահատկության շնորհիվ զենքի փողային հատվածը համեմատաբար այլ նմանատիպ զենքերի ավելի մեծ զանգված ունի։


== Օգտագործվող զինամթերք ==
Ներկա պահին Desert Eagle զենքերը կարող են վերափոխվել 50 Action Express, 44 Magnum, 357 Magnum տրամաչափի։ Զենքի վերափոխումը հնարավոր է լինի հետևյալ կերպ՝ փոփոխության է ենթարկվում զենքի կափարիչը, փահեստատուփը և զենքի փողը և այս ամենը կարող է լինել դաշտային պայմաններում։
440 Cor-bon տրամաչափի համար նախատեսված պարագաների արտադրման և վաճառման գործընթացները դադարեցվել են։


== Տարբերակներ ==
Desert Eagle զենքի ընդամենը երեք տարբերակներ են ստեղծվել՝ Mark I, Mark VII և Mark XIX։


===== Mark I և Mark VII =====
Mark I-ը հանվել է արտադրությունից, որը եղել է ալյումինից և պողպաից, ինչպես նաև օգտագործվել է չժանգոտվող պողպատ։ Մնացած հատվածներն իրենց մեջ ներառում են զենքի տարբեր այլ հատվածներ, որոնք կազմված են այլ նյութերից։


== Ծանոթագրություններ ==


== Արտաքին հղումներ ==
Desert Eagle զենքի արտադրող ընկերության Israel Military Industries կայքը Archived 2012-09-27 at the Wayback Machine.(անգլ.)
Զենքի դետալներն հավաքող Magnum Research ընկերության կայքը(անգլ.).
Ֆիլմերի ցանկը որտեղ օգտագործվում է Desert Eagle ատրճանակը(անգլ.)
Հատվածներ 24 տարբեր ֆիլմերից, որտեղ օգտագործվում է Desert Eagle-ի հնարավորությունները
Կաթնապուր

Կաթնապուր, ապուրի տեսակ, որում ջրի հետ մեկտեղ որպես հեղուկ զանգված օգտագործվում է կաթ։ Այդպիսի ապուրները, սովորաբար պարունակում են շիլաներ կամ արիշտա։ Կարող է պարունակել կարտոֆիլ կամ այլ բանջարեղեններ։ Գոյություն ունեն կաթնապուրի պատրաստման բաղադրատոմսեր դդումով, սնկերով, սիսեոով, լոբիով, բրնձով (կաթնով) և այլն։ Սկզբում բաղադրամասերը խաշվում են ջրում, իսկ խաշվելուց հետո ավելացնում են կաթ և աղ։ Կաթնապուրները պատրաստում են ցածր ջերմության վրա խուսափելու կաթի այրումից։ 
Կաթնապուրները մատուցվում են տարբեր տեսակի սենդվիչների հետ։ Կարող է մատուցվել որպես քաղցր կերակրատեսակ։ Հաճախ համի բարելավման համար կաթնապուրին ավելացնում են ձիթապտղի յուղ։


== Ծանոթագրություններ ==